PRONOMI POSSESSIVI-svojilni zaimki

S svojilnimi zaimki določamo pripadnost ali lastnika kakšnega predmeta ali osebe. Poznamo pridevniško in samostalno rabo svojilnih zaimkov. Tako italijanska slovnica loči svojilne pridevnike – **gli aggettivi possessivi** in svojilne zaimke – **i pronomi possessivi,** ki pa so si po obliki enaki.

1. **pridevniška raba ( kadar stoji pred samostalnikom, katero lastnino označuje ):**

Ho venduto **il mio** libro.

*Prodal sem svojo knjigo.*

**Suo** zio è partito.

*Njegov stric je odpotoval.*

1. **samostalna raba (kadar stoji sam, kot svojilni zaimek):**

**Tuo** padre ha parlato **col** **mio.**

*Tvoj oče je govoril z mojim.*

A Voi piace la vostra casa, a noi invece **la nostra**.

*Vam je všeč Vaša hiša, nam pa naša.*

Oblike svojilnih zaimkov:

|  |  |
| --- | --- |
| **moški spol** | **ženski spol** |
| **ednina** | **množina** | **ednina** | **množina** |
| mio –moj | miei | mia –moja | mie |
| tuo –tvoj | tuoi | tua –tvoja | tue |
| suo –njegov njen | suoi | sua –njegova njena | sue |
| Suo –Vaš | Suoi | Sua –Vaša | Sue |
| nostro –naš | nostri | nostra –naša | nostre |
| vostro –vaš | vostri | vostra –vaša | vostre |
| loro –njihov | loro | loro –njihova | loro |
| proprio –lasten | propri  | propria –lastna | proprie |
| altrui –drug | (nespremenljiv) |  |  |

**Pred svojilne zaimke postavljamo določni člen, razen pred sorodstvene oznake:**

Il **suo** cane è brutto.

*Njegov pes je grd.*

Le **loro** amiche sono partite.

*Njihove prijateljice so odpotovale.*

Vi saluta **mia** madre.

*Vas pozdravlja moja mati.*

**Kadar ne gre za določeno lastnino, ampak za eno od večih, stoji svojilni zaimek z nedoločnim členom:**

Carlo è **un nostro** cugino.

*Carlo je eden izmed naših bratrancev.*

Emilio è **un vostro** vicino,vero?

*Emilio je eden izmed vaših sosedov, je tako?*

**Svojilni zaimek pri sorodstvenih oznakah**

Določni člen praviloma izpade pri oznakah za sorodstvo v ednini. Samo pri loro je potreben člen.

**Mia sorella** ha 20 anni.

*Moja sestra ima 20 let.*

Cosa fa **tuo** **padre?**

*Kaj dela tvoj oče?*

**Nostro figlio** è in Inghilterra.

*Naš sin je v Angliji.*

Ravno tako se uporablja določni člen, kadar so oznake za sorodstvo:

- v množini (I **miei** **nonni** vivono a Roma.)

- pomanjševalnice ali ljubkovalne oblike (Come sta la **tua** **sorellina**?/La **mia** **mamma** sta bene.)

- podrobneje določene s pridevnikom (**Il nosstro vecchio zio** è andato a vivere da sua figlia.)

- ali če svojilni zaimek ni v pridevniški rabi (Mio figlio quest'anno va in Germania.-**Il mio** invece vuole andare in Francia.)

**Izjeme:**

V nekaterih primerih se svojilni zaimek uporablja brez člena:

* pri nekaterih frazah, ko je svojilni zaimek v vlogi desnega prilastka (Vieni **a casa mia** dopo il cinema?/Saluta tua madre **da parte mia**!/**È colpa vostra** se arriviamo tardi.)
* pogosto pri povezavi essere + svojilni zaimek, ki izraža lastnino (**È tua** questa borsa?-No, non **è mia**, è di Chiara.)